CELEX: C2005/271/20
Language: lt
Date: 2005-10-29 00:00:00
Title: 2005 m. liepos 14 d. Teisingumo Teismo sprendimas (penktoji kolegija), Byloje C-31/05 Europos Bendrijų Komisija prieš Prancūzijos Respubliką (Valstybės įsipareigojimų neįvykdymas — Direktyvos 2002/19/EB, 2002/20/EB ir 2002/21/EB — Tinklai ir paslaugos — Elektroniniai ryšiai — Bendroji reguliavimo sistema — Neperkėlimas per nustatytą terminą)

29.10.2005   
            
            
               LT
            
            
               Europos Sąjungos oficialusis leidinys
            
            
               C 271/11
            
         
      TEISINGUMO TEISMO SPRENDIMAS
   
   (penktoji kolegija)
   2005 m. liepos 14 d.
   Byloje C-31/05 Europos Bendrijų Komisija prieš Prancūzijos Respubliką
       (1)
   
   (Valstybės įsipareigojimų neįvykdymas - Direktyvos 2002/19/EB, 2002/20/EB ir 2002/21/EB - Tinklai ir paslaugos - Elektroniniai ryšiai - Bendroji reguliavimo sistema - Neperkėlimas per nustatytą terminą)
   (2005/C 271/20)
   Proceso kalba: prancūzų
   Byloje C-31/05 dėl 2005 m. sausio 28 d. pareikšto ieškinio pagal EB 226 straipsnį, Europos Bendrijų Komisija, atstovaujama M. Shotter, prieš Prancūzijos Respubliką, atstovaujamą G. de Bergues ir S. Ramet, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta, teisėjai P. Kūris (pranešėjas) ir G. Arestis; generalinis advokatas A. Tizzano, sekretorius R. Grass, 2005 m. liepos 14 d. priėmė sprendimą, kurio rezoliucinėje dalyje nurodyta:
   
               1.
            
            
               Nepriimdama įstatymų ir kitų teisės aktų, būtinų įgyvendinti 2002 m. kovo 7 d. Europos Parlamento ir Tarybos direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva), 2002 m. kovo 7 d. Europos Parlamento ir Tarybos direktyvą 2002/20/EB dėl elektroninių ryšių tinklų ir paslaugų leidimo (Leidimų direktyva) ir 2002 m. kovo 7 d. Europos Parlamento ir Tarybos direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), Prancūzijos Respublika neįvykdė savo įsipareigojimų pagal šias direktyvas.
            
         
               2.
            
            
               Priteisti iš Prancūzijos Respublikos bylinėjimosi išlaidas.
            
         
      (1)  OL C 82, 2005 4 2.